|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2025. április 16-ai rendes ülésére**

|  |  |
| --- | --- |
| **Tárgy:** | Javaslat a közterület felé elhelyezett kulcsszéfekkel összefüggésben a Budapest Főváros VII. kerület Erzsébetváros Önkormányzata településképi szabályozásának módosítására |

**Készítette:**

Sólyom Benedek

DLA - főépítész

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozati javaslat elfogadásához egyszerű szavazattöbbség szükséges.**

**Tisztelt Képviselő-testület!**

Az elmúlt időszakban számos lakossági panasz és rendőrségi észrevétel érkezett az önkormányzathoz a szálláshelyek üzemeltetői által, a lakóházak külső falára rögzített kulcsszéfekkel kapcsolatban. A lakók álláspontja szerint ezek a közterületen elhelyezett széfek jelentősen rontják a városképet, a VII. kerületi Rendőrkapitányság pedig ezek közbiztonsági kockázataira hívta fel a figyelmet.

A képviselő-testület februári ülésén egyetértett abban: fontos megvizsgálni, miként lehet jelentősen csökkenteni ezeket a hatásokat, és azt, hogy mindehhez milyen konkrét lépésekre van szükség.

E javaslat célja tehát javítani a városképet és lehetőség szerint csökkenteni az eszközök kihelyezése által okozott közbiztonsági kockázatot.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontja kimondja, hogy a közbiztonság biztosításában való közreműködés a helyi önkormányzatok feladata.

Kérem a Tisztelt Képviselő-testületet, az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének ..…/2025. (IV.16.) határozata a közterületről látható módon elhelyezett kulcsszéfekkel összefüggő helyi településképi szabályozás módosításának kezdeményezésére**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. kulcsszéf a közterületről látható módon a kerület teljes területén ne legyen elhelyezhető.
2. az 1. pont tekintetében a Budapest Főváros VII. kerület Erzsébetváros Önkormányzata Képviselő-testületének az Erzsébetváros Településképvédelmi Rendeletéről szóló 25/2017. (X.09.) önkormányzati rendelet szövegszerű módosítására felkéri Budapest Főváros VII. kerület Erzsébetváros Önkormányzatának Főépítészét.
3. a kerületben található, és a közterületről látható módon már elhelyezett kulcsszéfek számának, esetlegesen tulajdonosának személyére vonatkozó felmérés elkészítésére felkéri Budapest Főváros VII. kerület Erzsébetváros Önkormányzatának Jegyzőjét.

**Felelős:** 1-2. pont tekintetében Niedermüller Péter polgármester és Sólyom Benedek DLA - főépítész

1. pont tekintetében Tóth János jegyző

**Határidő:** 1. pont tekintetében 2025. április 16.

2. és 3. pont tekintetében 2025. június 30.

Budapest, 2025. április 3.

**Niedermüller Péter**

**polgármester**