|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat tulajdonosi döntésre a Budapest Főváros VII. kerület Erzsébetváros Önkormányzata és a Budapest Főváros VII. Kerület Erzsébetvárosi Polgármesteri Hivatal közötti vagyonkezelési szerződés megkötése tárgyában

**Készítette:**

dr. Veninger Gyula Nándor

Főépítészi és Vagyongazdálkodási Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdése határozza meg a helyi önkormányzatok által kötelezően ellátandó közfeladatok körét. Az Mötv 41. § (2) bekezdése értelmében az önkormányzati feladatok ellátását a képviselő-testület és szervei biztosítják. A képviselő-testület szervei: a polgármester, a képviselő-testület bizottságai, a polgármesteri hivatal, és a jegyző. Budapest Főváros VII. kerület Erzsébetváros Önkormányzata (a továbbiakban: Önkormányzat) közfeladatait Budapest Főváros VII. Kerület Erzsébetvárosi Polgármesteri Hivatal (a továbbiakban: Polgármesteri Hivatal) útján látja el, amely részére a feladatellátás céljából ingatlanhasználatot is biztosít. A Polgármesteri Hivatal alapító okirata rendelkezik a Polgármesteri Hivatal által jelenleg is használt ingatlanokról.

Az államháztartás számviteléről szóló 4/2013. (I.11.) Korm. rendelet 10. § (2) bekezdése értelmében az éves költségvetési beszámoló mérlegében a költségvetési szerv, a helyi önkormányzat, nemzetiségi önkormányzat, társulás, térségi fejlesztési tanács a saját tulajdonában álló, a pénzügyi lízing keretében átvett és a vagyonkezelésbe kapott nemzeti vagyonba tartozó befektetett eszközöket és forgóeszközöket - ideértve a jogszabályi vagy szerződéses feltételek teljesítése esetén a jövőben tulajdonába kerülő, de a tevékenység folytatásához már átvett eszközöket is -, a más tulajdonában álló tárgyi eszközökön végzett és át nem adott beruházások és felújítások aktivált értékét, valamint a beruházások és felújítások értékét kell kimutatni. Ha a tulajdonos, tulajdonosi joggyakorló szervezet a tulajdonában álló eszközre államháztartáson belüli szervezettel vagyonkezelői jogot létesített, az eszközt a mérlegében nem mutathatja ki.

Jelen előterjesztés határozati javaslat mellékletében szereplő vagyonkezelési szerződésében felsorolt ingatlanok a Polgármesteri Hivatal könyveiben szerepelnek, így szükséges az alábbi ingatlanok tekintetében a vagyonkezelési szerződés megkötése:

* 1073 Budapest, Erzsébet krt. 6. szám alatti Polgármesteri Hivatal
* 1076 Budapest, Garay utca 5. szám alatti Polgármesteri Hivatal
* 1074 Budapest, Dohány utca 45. fszt. 3. és 12., I. emelet 14., 16., 23. és 26. szám alatti Polgármesteri Hivatal képviselői irodák

A Magyar Államkincstár által folytatott kincstári ellenőrzés okán indokolt a vagyonhasználat jogcímének rendezése.

A Képviselő-testület az 54/2024. (III.20.) határozatával *(2. előterjesztés melléklet)* úgy döntött, hogy az abban meghatározott ingatlanokat Budapest Főváros VII. Kerület Erzsébetvárosi Polgármesteri Hivatala vagyonkezelésébe adja. Az illetékes Földhivatal a Rózsa utca 8. szám alatti irattári helyiségekre vonatkozó vagyonkezelési jogot bejegyezte, a fent jelzett ingatlanok esetében azonban a vagyonkezelési jog bejegyzését megtagadta *(3. előterjesztés melléklet)*, tekintettel arra, hogy az ingtlan területmértékében meghatározott részre történő vagyonkezelői jog bejegyzésének feltétele a Földhivatal által záradékolt változási vázrajz benyújtása. A vázrajzok a bejegyzésekhez elkészültek *(4. előterjesztés melléklet)*, a vagyonkezelési szerződés megkötéséhez szükséges a Képviselő-testület jóváhagyó döntése.

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendeletének 18. §-a alapján az önkormányzati közfeladatok ellátását szolgáló vagyonelemek vagyonkezelésbe adhatók. A nemzeti vagyonról szóló 2011. évi CXCVI. törvény (Nvtv.) 11. § (1) bekezdése alapján a vagyonkezelői jog vagyonkezelési szerződéssel jön létre.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendeletének 18. § (3) bekezdése alapján jogosult dönteni.

*18. §**(3) Az Önkormányzat tulajdonát képező vagyonra vagyonkezelési szerződés a nemzeti vagyontörvény 11. § (1) bekezdésében meghatározott személyekkel köthető, a vagyonkezelői jog kizárólag általuk gyakorolható. Vagyonkezelői szerződés jóváhagyásáról, megkötéséről a Képviselő-testület dönt.*

Fentiekre tekintettel kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2025. (IV.16.) határozata a Budapest Főváros VII. kerület Erzsébetváros Önkormányzata és a Budapest Főváros VII. Kerület Erzsébetvárosi Polgármesteri Hivatal közötti vagyonkezelési szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. hozzájárul, hogy Budapest Főváros VII. kerület Erzsébetváros Önkormányzata térítésmentes vagyonkezelői jogot létesítsen, és jóváhagyja Budapest Főváros VII. kerület Erzsébetváros Önkormányzata és a Budapest Főváros VII. Kerület Erzsébetvárosi Polgármesteri Hivatal közötti vagyonkezelési szerződést a határozat melléklete szerint körülírt tartalommal az alább felsorolt ingatlanok vonatkozásában:
   * 1073 Budapest, Erzsébet krt. 6., hrsz.: Budapest belterület 34563 (a szerződésben meghatározott területek vonatkozásában)
   * 1076 Budapest, Garay utca 5., hrsz.: Budapest belterület 32965 (a szerződésben meghatározott területek vonatkozásában)
   * 1074 Budapest, Dohány utca 45. szám alatt található hrsz.: Budapest belterület 34560

(a szerződésben meghatározott területek vonatkozásában)

1. felhatalmazza a Polgármestert a vagyonkezelési szerződés aláírására.

**Felelős:** Niedermüller Péter polgármester

**Határidő:** 1. tekintetében 2025. április 16.

2. pont tekintetében 2025. június 30.

Budapest, 2025. március 27.

Niedermüller Péter

polgármester

Előterjesztés mellékletei:

1. melléklet: Tulajdoni lapok
2. melléklet: Képviselő-testület 54/2024. (III.20.) határozata
3. melléklet: Földhivatali határozat
4. melléklet: Dohány u. 45., Erzsébet krt. 6., Garay u. 5. záradékolt vagyonkezelői jogi vázrajz

Határozati javaslat melléklete:

Megállapodás Vagyonkezelési Szerződés