1. **melléklet**

**KÖZTISZTASÁGI ÉS TELEPÜLÉSI KÖRNYEZET TISZTASÁGGAL KAPCSOLATOS FELADATOK ELLÁTÁSA**

Felek egyezően rögzítik, hogy jelen melléklet szerves, elválaszthatatlan részét képezi a Feladatellátási szerződésnek (továbbiakban: Szerződés)

1. **GÉPI TAKARÍTÁSSAL KAPCSOLATOS FELADATOK**
   1. Budapest Főváros VII. kerület Erzsébetváros Önkormányzatának közigazgatási területén lévő járdák és parkolósávok (hétköznapi és hétvégi) gépi takarítása.
   2. A jelen Melléklet 1.1. pontjában foglalt feladat ellátása a Budapest Főváros VII. kerület Erzsébetváros Önkormányzatának közigazgatási területén belül lévő járdák és parkolósávok (Belső- Külső- és Középső -Erzsébetváros) az 1/b. sz. melléklet „Belső-Középső- és Külső-Erzsébetváros gépi takarítási feladatai” szerint történik az időjárás függvényében, 5 C0 feletti tartós hőmérséklet esetén.
   3. Felek megállapodnak abban, hogy a téli hónapokban amennyiben az időjárási viszonyok azt indokolttá teszik, az Erzsébetváros *Nonprofit* Kft. 1/c. számú mellékletben részletezett közterületeken hó eltakarítási és síkosság-mentesítési munkákat végez.
   4. A gépek esetleges tartós meghibásodása, illetve egyéb szükséghelyzet esetén az Erzsébetváros *Nonprofit* Kft. a jelen melléklet alapjául szolgáló szerződéses kötelezettségei teljesítése érdekében jogosult harmadik személytől szolgáltatást rendelni vagy járdatakarító gépeket bérelni.
   5. Budapest Főváros Önkormányzata tulajdonában lévő közterületek –Damjanich utca, Dózsa György út, Erzsébet krt., Károly krt., Rákóczi út, Rottenbiller utca, Thököly út, Lövölde tér – Budapest Főváros VII. kerület Erzsébetváros közigazgatási területén található ingatlanokhoz/társasházakhoz kapcsolódó járdafelületei, valamint az árkád alatti területtel rendelkező ingatlanok árkád alatti területei gépi takarítása az 1/h melléklet szerint az időjárás függvényében, 5 C0 feletti tartós hőmérséklet esetén.
   6. Felek megállapodnak abban, hogy az Erzsébetváros *Nonprofit* Kft. gépi takarítás helyett kézi takarítást végez azon járdaszakaszokon, amelyekre a gépek behajtása akadályozott.
   7. Az Erzsébetváros *Nonprofit* Kft köteles a gépi takarításhoz rendelkezésére álló, vagy rendelkezésére bocsátott járművek, gépek üzemeltetését, fenntartását, karbantartását, szükség szerinti javítását vagy javíttatását teljeskörűen ellátni.
   8. Az Erzsébetváros *Nonprofit* Kft. jelen szerződésben foglalt feladatai teljesítése érdekében használt gépek, gépkocsik üzemeltetése és karbantartása körében az alábbi feladatokat látja el:
2. a munkavégzésen túli időtartamban a járdatakarító gépek, gépkocsik és az elektromos hulladékfelszedő gépek tárolását,
3. a járdatakarító gépek, gépkocsik és az elektromos hulladékfelszedő gépek napi tisztítását, a másnapi munkavégzésre történő felkészítését,
4. a megelőző karbantartási feladatok ellátását, az elhasználódott alkatrészek cseréjét és rendszeres szervizelését,
5. a szükséges segédanyagok beszerzését, a működéshez szükséges üzemanyag-ellátás, illetve töltés biztosítását,
6. a szükséges vízvételi lehetőség biztosítását,
7. a járművekre kötelező felelősségbiztosítás kötését.
8. **KÉZI TAKARÍTÁSSAL KAPCSOLATOS FELADATOK**
   1. Budapest Főváros VII. kerület Erzsébetváros Önkormányzatának közigazgatási területén belül Erzsébetváros Önkormányzata tulajdonában lévő járdák és parkolósávok (Belső- Külső- és Középső -Erzsébetváros) kézi takarítása valamennyi hétköznapi, hétvégi és munkaszüneti napokon egyaránt az 1/a. sz. melléklet „Belső-, Középső- Külső-Erzsébetváros takarítási feladatai” szerint.
   2. Minden év január 1-től december 31-ig terjedő időszakban az időjárás függvényében az 1/d melléklet szerinti közparkok/zöldfelületek kézi takarítása elvégzése az 1./a számú mellékletekben rögzített rendszerességgel. A feladat elvégzése során sor kerül a 1/d. számú mellékletben felsorolt területeken a burkolt felületek kézi takarítására és a csatlakozó zöldfelületeken a darabos hulladék összeszedésére, valamint sor kerül az Önkormányzat tulajdonában levő utcai zöldsávok, növényágyások, planténerek, favermek területéről a darabos hulladék eltávolítására.
   3. Minden év január 1. napjától december 31. napjáig terjedő időszakban az időjárási viszonyok függvényében a Budapest Főváros Önkormányzata tulajdonában lévő közterületek – Damjanich utca, Dózsa György út, Erzsébet krt., Károly krt., Rákóczi út, Rottenbiller utca, Thököly út, Lövölde tér – Budapest Főváros VII. kerület Erzsébetváros közigazgatási területén található ingatlanokhoz/társasházakhoz kapcsolódó járdafelületei, valamint az árkád alatti területtel rendelkező ingatlanok árkád alatti területei kézi takarítása az 1/h. sz. melléklet „Budapest Főváros Önkormányzata tulajdonában lévő közterületek takarítási feladatai” szerint.
   4. A Kürt utcai mobil illemhely 100 m2-es környezetének heti három alkalommal, munkanapokon – hétfői, szerdai, pénteki napokon 10:30 óráig - történő ellenőrzése, és az ellenőrzés eredménye függvényében, extrém köztisztasági állapot esetén (pl. fekáliával szennyezett ruhadarabok megjelenése esetén), a szennyezettség megszüntetése az érintett területen.
9. **kutyafuttatók takarításával *és a dog pee-vel*kapcsolatos köztisztasági feladatok**
   1. Budapest VII. kerület Erzsébetváros közigazgatási területén lévő, a jelen szerződés 1/e mellékletében megjelölt kutyafuttatók területére esetlegesen bedobált oda nem illő tárgyak és nagydarabos hulladék eltávolítása (pl. faág, doboz, üveg) heti három (hétfő, szerda, péntek) alkalommal.
   2. Az időjárási viszonyok függvényében, előreláthatóan minden év március 15. napjától november 30. napjáig terjedő időszakban, valamint december 1. napja és március 14. napja között fagymentes időszakokban, Budapest VII. kerület Erzsébetváros közigazgatási területén lévő 1/e mellékletben megjelölt kutyafuttatók területe heti két alkalommal semleges, biológiailag lebomló, kutyákra és a környezetre ártalmatlan tisztítószerrel/szagmentesítővel történő kezelése.
   3. A Kéthly Anna park mellett (2 db) és a Peterdy utcában (7 db) kihelyezett Dog Pee – kutyapisilde karbantartása a gyártó utasítása szerint, - extrém használat vagy esőmentes időben a kutyapisilde vízzel történő lelocsolása.
10. **A közterületi szemetes edények ürítésével kapcsolatos feladatok – közterületi hulladékgyűjtő edények pótlása, felújítása, új hulladékgyűjtő edények kihelyezése**
    1. Az időjárás függvényében az Önkormányzat tulajdonát képező, Budapest Főváros VII. kerület Erzsébetváros közigazgatási területén lévő közterületekre kihelyezett köztéri szemetes edények legalább heti öt alkalommal való ürítése és a hulladék elszállítása Belső,- Középső,- Külső- Erzsébetvárosban.

4.2. Az Erzsébetváros *Nonprofit* Kft. folyamatosan felmérést végez a közterületi hulladékgyűjtő edények műszaki állapotát illetően, biztosítja az edények pótlását, javítását. Évente egy alkalommal a nyári nagytakarítás időpontjával egy időben és erre vonatkozó igény felmerülése esetén a kapcsolattartó által jelzett egyéb időpontban a felmérést az Erzsébetváros *Nonprofit* Kft. megküldi az Önkormányzat részére. A felmérésnek tartalmaznia kell az új hulladékgyűjtő pótlását igénylő helyszíneket, a pótlandó hulladékgyűjtő edényeket, a pótlandó alkatrészek megnevezését és darabszámát, az esetleges javítási munkák leírását, a hulladékgyűjtő edények pótlásával, javításával érintett közterületek pontos megnevezését, a munkákra vonatkozó becsült árat.

1. **Közterületekre illegálisan kihelyezett, elhagyott nagydarabos (illegális lom) hulladék elszállításával kapcsolatos feladatok**

5.1. Budapest Főváros VII. kerület Erzsébetváros közigazgatási területén lévő közterületekre, illegálisan kihelyezett hulladék (elhagyott hulladék, illegális lom) begyűjtése, szállítása. Az Erzsébetváros *Nonprofit* Kft. e feladatát lakossági és egyéb bejelentések, illetve saját észlelés alapján végzi. Az Erzsébetváros *Nonprofit* Kft. a begyűjtött elhagyott hulladékról, lomokról súly (kg) és a köztisztasági hulladékról súly (kg) nyilvántartást vezet az egyes szállítások feltüntetésével, amelyről havi rendszerességgel tájékoztatást küld az elszámolás dokumentációjában rögzítve az Önkormányzat részére. A nyilvántartás tartalmazza az illegális lom kg-ban meghatározott mennyiségén felül a közterületi szemetes edényekből gyűjtött hulladék mennyiségét (becsült kg) hétköznap - hétvége bontásban, a kutyafuttatók területén elhelyezett szemetes edényekből gyűjtött hulladék mennyiségét (becsült kg) és utcai takarításból származó hulladék mennyiségét (becsült kg).

1. **A közterületek újévi takarításával kapcsolatos köztisztasági feladatok**

Budapest Főváros VII. kerület Erzsébetváros közigazgatási területén lévő közterületek újévi takarítása keretében az 1/f. számú mellékletben megjelölt területekről a felhalmozódott hulladék begyűjtését, valamint az ehhez kapcsolódó további köztisztasági feladatokat látja el az Erzsébetváros *Nonprofit* Kft.

1. **A közterületek tavaszi, nyári és őszi nagytakarításával kapcsolatos köztisztasági feladatok**

Budapest Főváros VII. kerület Erzsébetváros közigazgatási területén lévő közterületek tavaszi, nyári és őszi nagytakarítása.

Felek megállapodnak abban, hogy az Erzsébetváros Nonprofit Kft. a tavaszi nagytakarítást az időjárás függvényében március vagy április hónapban, a nyári nagytakarítást június, július vagy augusztushónapban és az őszi nagytakarítást október vagy november hónapban végzi el egy-egy alkalommal. A nagytakarítások alkalmával Budapest Főváros VII. kerület Erzsébetváros közigazgatási területén az Önkormányzat tulajdonában levő közterületeken található közterületi járdák és parkolósávok, valamint a Főváros Önkormányzata tulajdonában lévő közterületek - Damjanich utca, Dózsa György út, Erzsébet krt, Károly krt, Rákóczi út, Rottenbiller utca, Thököly út, Lövölde tér – Budapest Főváros VII. kerület Erzsébetváros közigazgatási területén található ingatlanokhoz/társasházakhoz kapcsolódó járdafelületei, valamint az árkád alatti területtel rendelkező ingatlanok árkád alatti járdaterületei nagynyomású mosására kerül sor bio-tisztítószer vagy vegyszer használatával, valamint megvalósul az Önkormányzat tulajdonában álló közterületekre kihelyezett szemetes edények takarítása.

1. **Előre nem látható köztisztasági feladatok**
   1. Budapest Főváros VII. kerület Erzsébetváros közigazgatási területén lévő közterületeken felmerülő, előre nem látható köztisztasági feladatok szükség szerinti elvégzése.
   2. Esetleges veszélyhelyzet kihirdetése esetén a Budapest Főváros VII. kerület Erzsébetváros közigazgatási területén lévő közterületeken felmerülő előre nem látható köztisztasági feladatok szükség szerinti elvégzése.
2. **hulladékgazdálkodással kapcsolatos feladatok**
   1. Az Erzsébetváros *Nonprofit* Kft. szerződésben foglalt hulladékgazdálkodás feladatait az arra vonatkozó jogszabályi előírásoknak és engedély(ek)nek megfelelően köteles ellátni, az engedély(ek) meghosszabbításáról, hatályosságáról köteles folyamatosan gondoskodni.
   2. Az Erzsébetváros *Nonprofit* Kft. nyilatkozza, hogy rendelkezik:
3. a feladatellátáshoz szükséges megfelelő műszaki állapotban lévő járművekkel, gépekkel, berendezésekkel és eszközökkel, valamint olyan - tulajdonában, kezelésében vagy bérleményében levő - telephellyel, amely alkalmas a feladatellátáshoz szükséges járművek, gépek, berendezések és eszközök tárolására, tisztítására, fertőtlenítésére és műszaki ellenőrzésére;
4. a feladatellátáshoz szükséges létszámú - és a vonatkozó jogszabályok előírásainak megfelelően képzett – szakemberrel.
5. **Egyéb feladatok**

10.1 Az Erzsébetváros *Nonprofit* Kft. köteles:

1. a jelen melléklet alapjául szolgáló szerződés tárgyát képező feladatok folyamatos és teljes körű ellátására;
2. a feladatellátás folyamatos, biztonságos ellátásához szükséges fejlesztések és karbantartások elvégzésére a rendelkezésére bocsátott források terhére;
3. a feladatellátás körébe tartozó hulladék kezelésére meghatározott helyek és létesítmények igénybevételére;
4. a nyilvántartási rendszer működtetésére és a feladatellátás teljesítésével összefüggő adatszolgáltatás rendszeres teljesítésére.

10.2. Az Erzsébetváros *Nonprofit* Kft. a tavaszi-, nyári-, őszi nagytakarítást és az újévi takarítást követően, lehetőség szerint a takarításokat követő címleadás időpontja szerinti első Városüzemeltetési Bizottsági ülésre előterjeszthető módon írásbeli szakmai tájékoztatót készít jelen melléklet alapján ellátott feladatokról, amely kiterjed az elvégzett feladatokra, az 1/g melléklet szerinti gépek állapotára, az 1/a és 1/b és 1/h mellékletekben rögzített gyakoriságtól való esetleges -/+ 10 %-ot meghaladó eltérés okaira, valamint a kapcsolódó tervezett intézkedések bemutatására.

1. **Köztisztasági és települési környezet tisztasággal kapcsolatos feladatok finanszírozása**

11.1. Felek megállapodnak abban, hogy az Erzsébetváros *Nonprofit* Kft. **jelen mellékletben részletezett tevékenységet (köztisztasági és települési környezet tisztasággal kapcsolatos feladatok)** **– szükség szerint a hétvégi munkavégzéssel, valamint túlórával járó többletköltségeket is figyelembe véve – jelen melléklet és ennek a)-h) melléleteiben foglaltak alapján végzi - és havi elszámolást készít, amely** tartalmazza az elszámolás szempontjából releváns minden nemű költséget a *9*. melléklet szerint. **Az elszámolás tartalmazza a havi elvégzett munkákat, munkanemenként a takarítással érintett terület és annak nagyságának megjelölésével** - napi adattábla és havi összesítés formájában egyaránt, külön kimutatva Belső-Erzsébetváros területére és külön Külső- és Középső Erzsébetváros területére és külön Budapest Főváros Önkormányzatának tulajdonában lévő területekre vonatkozó adatokat.

11.2. Felek a **köztisztasági feladatellátás díját *2025. évtől kezdődően évi nettó 1.202.133.071,- Ft + áfa, azaz egymilliárd-kettőszázkettőmillió-egyszázharmincháromezer-hetvenegy forint plusz általános forgalmi adó, azaz bruttó 1.526.709.000,- Ft keretösszegben*** *állapítják meg*. A Felek megállapodnak, hogy a *2025*. évi keretösszeg tartalmazza a *2024*. évről áthúzódó tételt, a *2024*. december havi feladat-ellátási díj részét bruttó *93.475.459,-Ft* összegben. Fentiek alapján a ***2025*. évi feladat-ellátásra fordítható keretösszeg mindösszesen bruttó *1.433.233.541*,- Ft.** Az áfa mértéke és elszámolása a mindenkor hatályos adójogszabályok szerint történik.

*2025. évi feladatellátásra fordítható keretösszeg részét képezi a havi működési költségek köztisztasági feladatellátás szakterületre felosztott része (8. melléklet szerint).*

*A 2025. 01. 01- 2025. 04. 30. időszakra vonatkozó, köztisztasági feladatellátási szakterületre felosztott működési költségek elszámolása legkésőbb a 2025. május havi köztisztasági feladatellátási elszámolás keretében történik. 2025. 05. 01. napjától a köztisztasági feladatellátás szakterületre felosztott működési költségek elszámolása havonta történik az aktuális köztisztasági feladatellátás elszámolásának keretében.*

11.3. ***Az Erzsébetváros Nonprofit Kft a 2025. évi köztisztasági feladatok finanszírozása érdekében nettó 106.208.586,- Ft + áfa, azaz bruttó 134.884.904,- Ft összegű előleg igénylésére volt jogosult, mely összeget az Önkormányzat díjbekérő kézhezvételét követő 15 napon belül, 2025. január 23. napján*** *átutalással megfizetett.*

Az előleg összegével Erzsébetváros Nonprofit Kft. legkésőbb a tárgyév december havi számlájában köteles elszámolni az Önkormányzat felé.

11.4. Felek megállapodnak abban, hogy az Erzsébetváros *Nonprofit* Kft. csatolja az elszámoláshoz a hulladékszállítással kapcsolatos szállítóleveleket, mérlegjegyeket, illetve befogadó nyilatkozatokat és a számlá(ka)t.

Mellékletek:

1/a) Melléklet: Takarítási feladatok – Belső,- Középső,- és Külső-Erzsébetváros kézi takarítása

1/b) Melléklet: Takarítási feladatok – Belső,- Középső,- és Külső-Erzsébetváros gépi takarítása

1/c) Melléklet: Takarítási feladatok – Hó- és síkosság mentesítés

1/d) Melléklet: Takarítási feladatok – Közparkok kézi takarítása

1/e) Melléklet: Takarítási feladatok – Kutyafuttatók takarítása, fertőtlenítése

1/f) Melléklet: Takarítási feladatok – Újévi kézi takarítás

*1/g Melléklet: Takarítási feladatok – Feladatellátásban használt gépek, gépjárművek*

1/h) Melléklet: Takarítási feladatok – Budapest Főváros Önkormányzata tulajdonában lévő területek kézi,- és gépi takarítási feladatai