|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. április 16-ai**

**rendes ülésére**

**Tárgy:** Döntés az EÉSZ módosításához szükséges környezeti vizsgálat ismertetéséről, értékeléséről és elfogadásáról

**Készítette:**

Sólyom Benedek DLA

főépítész

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének Erzsébetváros Építési Szabályzatáról szóló 25/2018. (XII. 21.) rendeletének (a továbbiakban: EÉSZ) módosítása az alábbiak okán szükséges.

A magyar építészetről szóló 2023. évi C. törvény kihirdetését követően 2025. január 1. napján hatályba lépett a településrendezési és építési követelmények alapszabályzatáról szóló 280/2024. (IX. 30.) Korm. rendelet (a továbbiakban: TÉKA) is. Az Önkormányzatnak a magasabb rendű jogszabályokkal való jogszabályi összhang megteremtése érdekében az EÉSZ-t ismételten felül kell vizsgálnia, a szabályozás normaszövegét összhangba kell hozni a megváltozott jogszabályi környezettel, valamint további fogalommeghatározás, módosítás és pontosítás szükséges a gyakorlatban történő jó alkalmazhatóság érdekében.

A tervezési feladat a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet (a továbbiakban: Korm. rendelet) alapján készül.

Budapest Főváros VII. kerület Erzsébetváros Önkormányzata Képviselő-testületének 49/2025. (II. 19.) határozatával - az EÉSZ normaszövege jogszabályváltozásnak történő megfeleltetése, további fogalommeghatározások, a gyakorlatban történő jó alkalmazhatóság, a zöldfelületi előírások pontosítása érdekében - a módosítási szándékot elfogadta, az eljárás megindítására irányuló főépítészi feljegyzést már jóváhagyta.

Az EÉSZ módosításának eljárásában - az egyes tervek, illetve programok környezeti vizsgálatáról szóló 2/2005. (I.11.) Kormányrendelet (a továbbiakban: KR) 3. számú melléklet II.1. pontja alapján - kötelezően részt vevő környezet védelméért felelős szervek megkeresésre kerültek annak tárgyában, hogy szükségesnek tartják-e a környezeti hatásvizsgálatot.

Az EÉSZ módosítása a KR 1. § (3) bekezdésének hatálya alá tartozik, így a módosítás várható környezeti hatása, jelentőségének eseti meghatározása alapján dönthető el a környezeti vizsgálat szükségessége.

*„1. § (3) Várható környezeti hatásuk jelentőségének eseti meghatározása alapján dönthető el a környezeti vizsgálat szükségessége [Kvt. 43. § (5) bekezdés b) pontja]*

*a) a település egy részére készülő szabályozási tervnél, illetve helyi építési szabályzatnál, továbbá olyan más, a (2) bekezdés b) pontjába tartozó tervnél, illetve programnál, amely helyi szinten kis terület használatát határozza meg;*

*b) a (2) bekezdésbe tartozó terv, illetve program kisebb módosításánál;”*

A környezeti vizsgálat tartalmának és részletezettségének megállapítása tárgyában a környezet védelméért felelős szervek szakmai véleményét kell kikérni KR 7. § (1) bekezdése szerint: „*A környezeti értékelés konkrét tartalmának és részletezettségének (a továbbiakban: tematika) megállapításához a kidolgozó kikéri a környezet védelméért felelős szervek szakmai véleményét.”*

A KR. 10. § bekezdése szerint: „*A kidolgozónak a terv, illetve program tervezetét a környezeti értékeléssel, valamint legalább a környezeti vizsgálat során kapott vélemények és észrevételek összegzésével együtt kell benyújtania az elfogadó közigazgatási szerv, illetőleg ha az elfogadó az Országgyűlés, akkor a Kormány elé. A terv, illetve program vagy az Országgyűlés elé terjesztendő javaslat elfogadásakor, illetőleg előterjesztésekor figyelembe kell venni a környezeti értékelést, valamint a környezeti vizsgálat során kapott véleményeket és észrevételeket [*[*Kvt. 43. § (6) bekezdés b) pontja*](https://njt.hu/jogszabaly/1995-53-00-00)*].*”

Fentiek alapján a Főépítészi és Vagyongazdálkodási Irodának a környezeti vizsgálat során kapott véleményeket és észrevételeket be kell benyújtania az elfogadó Képviselő-testület elé.

Kérem a Tisztelt Képviselő-testületet fentiek alapján az előterjesztés megtárgyalására és a határozati javaslatban foglaltak szerint a határozat mellékleteként csatolt „A környezeti vizsgálat tartalmának és részletezettségének megállapítása tárgyában a környezet védelméért felelős szervek szakmai véleményének összegzése” jóváhagyására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata az EÉSZ módosításához szükséges környezeti vizsgálat ismertetése, értékelése és elfogadása tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy a Budapest VII. kerület Erzsébetváros EÉSZ módosítása keretében a környezet védelméért felelős szervek által véleményezett, jelen határozat mellékletét képező „A környezeti vizsgálat tartalmának és részletezettségének megállapítása tárgyában a környezet védelméért felelős szervek szakmai véleményének összegzés”-ét jóváhagyja.

**Felelős:** Niedermüller Péter polgármester

**Határidő:** 2025. április 16.

Budapest, 2025. március 27.

**Niedermüller Péter**

**polgármester**

**Határozati javaslat melléklete:**

* A környezet védelméért felelős szervek szakmai véleményének összegzése

**Előterjesztés melléklet:**

* BFKH\_Népegészségügyi Főosztály\_környezet- és település-egészségügyre kiterjedően (BP FNEF 01893-3 2025)
* BFKH Népegészségügyi Főosztály természetes gyógytényező (BP FNEF 01893-4 2025)
* BFKH Állami Főépítész véleménye (BP 1701 00165-2 2025)
* BFKH Építésügyi és Örökségvédelmi Főosztály (BP 2602 00258 2 2025)
* Pest Vármegyei Kormányhivatal Környezetvédelmi Hulladékgazdálkodási Főosztály (PE KTHF 18861-2 2025)
* Pest Vármegyei Kormányhivatal Tűzvédelmi Iparbiztonsági és Vízügyi Hatósági Főosztály (30414 4760 2025)
* Pest Vármegyei Kormányhivatal Élelmiszerlánc-biztonsági Állategészségügyi Növény- és Talajvédelmi Főosztály (PE TV 00381 2 2025)
* Fővárosi Katasztrófavédelmi Igazgatóság
* Duna-Ipoly Nemzeti Park Igazgatóság (DINPI/1989-1/2025.)
* Képviselő-testület 49/2025. (II.19.) határozata