|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Nonprofit Kft. között hatályban lévő Feladatellátási Szerződés módosítására

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Erzsébetváros Fejlesztési és Beruházási Nonprofit Korlátolt Felelősségű Társaság (cégjegyzékszáma: 01-09-164125, székhelye: 1076 Budapest, Garay u. 5. I. em. 119., adószáma: 10740398-2-42, képviseli: Nagy Zoltán ügyvezető) (a továbbiakban: Társaság) az Önkormányzat által kizárólagosan tulajdonolt, egyszemélyes gazdasági társaság, amely Társaság működése során az Önkormányzat igényeinek megfelelő közfeladatok ellátására jött létre, mintegy az Önkormányzatnál kiszervezett településüzemeltetési tevékenységek ellátására.

A Társaság látja el a Magyarország helyi önkormányzatairól szóló 2011. évi CLXXXIX. évi törvény szerint a helyben biztosítandó közfeladatok körében ellátandó helyi önkormányzati feladatok 13. § 5. pontja szerinti környezet-egészségügy (ide értve a köztisztaság és a települési környezet tisztasága) biztosítása, ugyanezen szakasz 2. pontja szerinti településüzemeltetés (amely alatt érti a helyi közutak és tartozékainak kialakítását és fenntartását, valamint a közparkok és egyéb közterületek kialakítását és fenntartását), valamint a 23. § (5) bekezdés 1. pontjában fővárosi kerületi önkormányzati feladatként meghatározott helyi közutak, közterek és parkok kezelését, fejlesztését és üzemeltetését.

A tavalyi évben az átláthatóbb működés érdekében egységesítettük az addig hatályban lévő több szerződést, és 2024. május 13-án aláírásra került egy egységes Feladatellátási Szerződés. Egyszerűsítettük a feladatellátás folyamatát, így mind az Erzsébetváros Nonprofit Kft., mind pedig a Polgármesteri Hivatal adminisztrációs terhei csökkentek, a feladatok ellátása gördülékenyebbé, hatékonyabbá vált.

Az elmúlt egy év tapasztalati alapján a Feladatellátási Szerződés egy új, az általános karbantartásról szóló melléklettel egészül ki, mivel a Társaság tevékenységének jól körülhatárolható részét képezi ez a feladat.

A működési költségek a módosított Feladatellátási Szerződés szerint nem kerülnek külön leszámlázásra, hanem részarányosan a zöldfelület fenntartás, a takarítás és az általános karbantartás számláinak részét fogják képezni.

A Társaság a továbbiakban is – az eddigiek szerinti részletezettséggel - havi rendszerességgel számol be az elvégzett munkáról, így a Polgármesteri Hivatal továbbra is figyelemmel fogja kísérni az előirányzat felhasználását. Az Önkormányzat havi elszámolás szerint téríti meg a Társaság felmerült működési költségeit is.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet 5. § (2) bekezdés a) pontja alapján a döntés meghozatalára a Képviselő-testület jogosult:

*„(2) A Képviselő-testület gyakorolja a tulajdonosi jogokat*

1. *a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében.”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata az Erzsébetváros Nonprofit Kft.-vel kötött Feladatellátási Szerződés módosításáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. hozzájárul Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Nonprofit Korlátolt Felelősségű Társaság (cégjegyzékszáma: 01-09-164125, székhelye: 1076 Budapest, Garay u. 5. I. em. 119., adószáma: 10740398-2-42, képviseli: Nagy Zoltán ügyvezető) között a 89/2024. (IV.24.) határozata alapján létrejött és a 241/2024. (X.22.) határozatával módosítottFeladatellátási Szerződés második módosításához a határozat melléklete szerint körülírt tartalommal bruttó 2.354.181.000,- Ft összegben.
2. felkéri a Polgármestert és az Erzsébetváros Nonprofit Kft. ügyvezetőjét a határozat 1. ponjában körülírt Feladatellátási Szerződés módosításának aláírására.

**Felelős:** Niedermüller Péter polgármester

**Határidő:** 1. pont tekintetében 2025. április 16.

1. pont tekintetében 2025. május 5.

Budapest, 2025. április 1.

Niedermüller Péter

polgármester

Előterjesztés mellékletes:

* Feladatellátási Szerződés

Határozati javaslat melléklete:

* Feladatellátási Szerződés módosítás tervezet