8. melléklet

**MŰKÖDÉSI KÖLTSÉGEK ELSZÁMOLÁSA**

1. A Felek megállapodnak, hogy az Önkormányzat havonként megtéríti az Erzsébetváros *Nonprofit* Kft. részére a Feladatellátási szerződés 1-7. mellékletei alapján el nem számolható működési költségeit oly módon, hogy a havi működési költségek *a köztisztasági feladatellátásra, zöldfelület feladatellátásra és az általános karbantartásra kerülnek felosztásra. A felmerült működési költségekről külön számla nem kerül kiállításra, azok havi költségei a havi tételes elszámolás alapján felosztásra kerülnek a köztisztasági feladatellátásra, zöldfelület feladatellátásra és az általános karbantartásra és e három szakterület számlájában kerülnek leszámlázásra.*

*A havi működési költségek az alábbi mértékben kerülnek felosztásra:*

*Köztisztasági feladatellátásra****: 64,0 %***

*Zöldfelület feladatellátásra:* ***27,0* %**

*Általános karbantartásra:* ***9,0* %**

1. Az 1. pontban meghatározott működési költségek az alábbi költségelemeket foglalja magában:

* központi bérköltségek és járulékai
* költségtérítések
* szolgáltatások költsége (könyvelési költségek, könyvvizsgálat, biztosítási költségek, másológépek bérleti díja, informatikai rendszerek, szolgáltatások költsége, postaköltség, GDPR, üzemorvos, bankköltség, pénzügyi és tanácsadási szolgáltatás, műszaki menedzsment díja jogszabály által műszaki ellenőri tevékenységet igénylő feladatok esetében, egyéb szolgáltatások költségei, stb.)
* egyéb költségek (központi iroda rezsiköltsége, telefon, internet és postaköltség; irodaszer beszerzés költsége; reprezentáció; egyéb költségek, stb.)
* egyéb ráfordítások (iparűzési adó; társasági adó; rehabilitációs hozzájárulás; innovációs járulék; egyéb ráfordítások, stb.)

1. *A 2025.01.01-2025.04.30. időszakra vonatkozó* *működési költségek* *elszámolása legkésőbb a 2025. május havi* *köztisztasági feladatellátási, zöldfelület feladatellátási és általános karbantartási elszámolás keretében történik.*