1. **melléklet:**

**ILLEMHELYEK ÜZEMELTETÉSE, KARBANTARTÁSA**

1. A felsorolt helyszíneken található illemhelyek üzemeltetése és karbantartása az alábbiakban meghatározottak szerint:

Épített illemhelyek:

* Almássy tér
* Klauzál tér
* Rózsák tere.

Automata illemhelyek:

* Bethlen tér
* Janikovszky Éva park, Dob utca

1. Az Erzsébetváros *Nonprofit K*ft. az illemhelyek üzemeltetésére az alábbiak figyelembe vételével köteles:

* Almássy téri illemhely (téli üzemeltetésre korlátozottan alkalmas): amikor az illemhely belső hőmérséklete nem csökken +5 °C alá.
* Klauzál téri illemhely téli üzemeltetésre alkalmas, a téli üzemeltetés a feladat részét képezi.
* Rózsák téri illemhely (téli üzemelésre nem alkalmas): amikor a napi középhőmérséklet eléri a +15 °C fokot.

Az automata illemhelyek téli üzemeltetésre alkalmasak, a téli üzemeltetés a feladat részét képezi.

1. Az illemhelyek működését a 2. pont figyelembevételével az Erzsébetváros *Nonprofit* Kft. az alábbiak szerint köteles biztosítani:

* épített illemhelyek: minden nap 8:00-18:00 óráig tartó nyitvatartási rend szerint, ennek érdekében gondoskodni kell a megfelelő személyzet alkalmazásáról, rendelkezésre állásáról
* automata illemhelyek: a parkok nyitva tartásának ideje alatt, 0-24 órás riasztási ügyeletről gondoskodni szükséges.

1. Erzsébetváros *Nonprofit* Kft.-nek az épített illemhelyek használatát ingyenesen kell biztosítania. Az automata illemhelyek használati díját Erzsébetváros *Nonprofit* Kft. alvállalkozója - a jelen szerződés megkötése idején a Fővárosi Csatornázási Művek Zrt. - szabja meg szabályzatuknak megfelelően, a használati díj az Alvállalkozót illeti. Jelen szerződés megkötése idején a használati díj 250,- Ft vagy 1 Euro.
2. Az Erzsébetváros *Nonprofit* Kft. a nyitvatartási időben köteles gondoskodni az illemhelyek folyamatos takarításáról. Az Üzemeltető köteles a takarításokról helyszíni naplót vezetni, a Megrendelő kérése alapján az adatokról teljeskörű tájékoztatást adni és biztosítani részére az ellenőrzés lehetőségét.
3. Az Erzsébetváros *Nonprofit* Kft. köteles gondoskodni az illemhelyek higiéniai anyagokkal (WC papír, folyékony szappan, kéztörlő, illatosító, környezetbarát tisztítószerek) való ellátásáról. Az Erzsébetváros *Nonprofit* Kft. köteles a higiéniai anyagok fogyásáról és utántöltéséről helyszíni naplót vezetni, a Megrendelő kérése alapján az adatokról teljeskörű tájékoztatást adni és biztosítani részére az ellenőrzés lehetőségét.
4. Az illemhelyek üzemeltetésével kapcsolatban felmerülő közüzemi (víz, csatorna, villamos energia, szemétszállítás) díjak a Megrendelőt terhelik. A Megrendelő a közüzemi számlák kiegyenlítéséről az Erzsébetváros *Nonprofit* Kft.-t – annak kérésére – tájékoztatja. Erzsébetváros *Nonprofit* Kft. köteles az illemhelyek fogyasztását mérő víz és elektromos mérőórák havi egy alkalommal történő leolvasására és a leolvasás eredményét (egy fénykép csatolásával) – amelyen olvashatóan látszódik a mérőórát beazonosító adat pl. gyári szám és a mérőóra állása - megküldeni Megrendelő részére.
5. Az Erzsébetváros *Nonprofit* Kft. felelős az üzemeltetés körébe tartozó élet- és balesetvédelmi, közegészségügyi és egyéb hatósági előírások megszegéséből eredő, a jogszabályokban megjelölt károkért.

9. **Illemhelyek üzemeltetésével és karbantartásával kapcsolatos feladatok finanszírozása**

* 1. *Felek az illemhelyek üzemeltetésével és karbantartásával kapcsolatos feladatok díját 2025. évtől kezdődően évi* ***34.598.425,- Ft + áfa****, összesen bruttó 43.940.000,- Ft, azaz negyvenhárommillió-kilencszáznegyvenezer forint keretösszegben állapítják meg. A Felek megállapodnak, hogy a 2025. évi keretösszeg tartalmazza a 2024. évről áthúzódó tételt, a 2024. december havi feladat-ellátási díjat bruttó 2.885.001,- Ft összegben. Fentiek alapján a* ***2025. évi feladat-ellátásra fordítható keretösszeg mindösszesen bruttó 41.054.999,- Ft.*** *Az áfa mértéke és elszámolása a mindenkor hatályos adójogszabályok szerint történik.*
  2. Az Erzsébetváros *Nonprofit* Kft. jelen mellékletben részletezett feladataival költség alapon számol el a 9. melléklet alapján.