|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter Polgármester** |

Iktatószám:

Napirendi pont: ….

Előterjesztve: Pénzügyi és

Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - i**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntésre 100 % -ban önkormányzati tulajdonban lévő gazdasági társaság részére történő, térítésmentes eszközátadás tárgyában |

**Készítette:**

dr. Veninger Gyula Nándor

Főépítészi és Vagyongazdálkodási Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23. § (5) bekezdés 13. pontjában meghatározott helyi közművelődési tevékenység támogatását, mint közfeladatot - a helyi közösség művelődési érdekeinek és kulturális szükségleteinek figyelembevételével a helyi lehetőségeknek és sajátosságoknak megfelelően - Budapest Főváros VII. kerület Erzsébetváros Önkormányzata, a 100 % -ban tulajdonában álló KULT7 Erzsébetváros Nonprofit Korlátolt Felelősségű Társaságon (a továbbiakban: KULT7 Nonprofit Kft.) keresztül látja el.

A határozati javaslat 1. és 2. mellékletében meghatározott eszközök a fentebb megjelölt közfeladat ellátását szolgálják és jelenleg Budapest Főváros VII. Kerület Erzsébetvárosi Polgármesteri Hivatalának és Budapest Főváros VII. kerület Erzsébetváros Önkormányzatának tulajdonában vannak, így szükséges azokat a KULT7 Nonprofit Kft. részére térítésmentesen tulajdonba adni.

Az önkormányzati eszközök 2025. április 02-i állapot szerinti nettó értéke 203.518,- Ft (azaz kettőszázháromezer-ötszáztizennyolc forint). Az eszközök nettó értéke 2025. április 02. napja óta változatlan.

A hivatali eszközök 2025. március 04-i állapot szerinti nettó értéke 0,- Ft (azaz nulla forint).

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendeletének 11. § (1) és (3) bekezdései alapján jogosult dönteni.

*„11. § (1) Az Önkormányzat vagyonának a tulajdonjogát ingyenesen a nemzeti vagyontörvény 13. § (3) – (7) bekezdésében foglaltak szerint és az ott meghatározott feltételekkel lehet átruházni.*

*(3) Az (1) – (2) bekezdés szerinti tulajdonjog átruházásáról a Képviselő-testület dönt.”*

*A nemzeti vagyonról szóló 2011. évi CXCVI. törvény:*

*13. § (2) Nemzeti vagyon tulajdonjogát átruházni természetes személy vagy átlátható szervezet részére lehet.*

Az Mötv. 50. § szerint minősített többség szükség a helyi önkormányzati vagyon tulajdonjogának a 108. § szerinti ingyenes átruházására.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének ..../2025. (IV.16.) határozata az KULT7 Erzsébetváros Nonprofit Korlátolt Felelősségű Társaság részére történő térítésmentes eszközátadás tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. a határozat 1. és 2. mellékletét képező eszközöket térítésmentesen, könyv szerinti értéken átadja az KULT7 Erzsébetváros Nonprofit Korlátolt Felelősségű Társaságrészére helyi közművelődési tevékenység támogatása céljából.
2. felkéri a Polgármestert és a Jegyzőt, hogy intézkedjenek az eszközök önkormányzati és hivatali tulajdonból történő kivezetéséről.

**Felelős:** Niedermüller Péter polgármester, Tóth János jegyző

**Határidő:** 1. pont tekintetében 2025. április 16.

2. pont tekintetében 2025. május 31.

Niedermüller Péter

polgármester

Budapest, 2025. április 2.

**Előterjesztés melléklete:**

* 1. előterjesztés melléklet: Nyilatkozat átláthatóságról - KULT7 Kft.

**Határozati javaslat melléklete:**

* 1. határozati javaslat melléklet: Polgármesteri Hivatal eszközök
* 2. határozati javaslat melléklet: Önkormányzat eszközök