**3. melléklet: KUTYAFUTTATÓK KARBANTARTÁSA, JAVÍTÁSA**

Ellátandó feladatok:

1. A Budapest Főváros VII. kerület Erzsébetváros Önkormányzata tulajdonában és kezelésében lévő Almássy téri, Klauzál téri és Százház utcai kutyafuttatók területén található

* utcabútorok, berendezési tárgyak, kutyajátékok felületkezelése, mázolása (előreláthatóan évi egy alkalommal), kerítések festése,
* vízvételi lehetőség, ivókút fagyvédelem érdekében történő késő őszi elzárása, víztelenítése, tavaszi beüzemelése (időjárástól függően évi 1-1 alkalommal),
* aljzat sík felületének folyamatos biztosítása, a kutyák által kikapart gödrök feltöltése, a futtatók területén hagyott kutyaürülék eltávolítása, heti 2 alkalommal
* utcabútorok, berendezési tárgyak, kutyajátékok, kerítések, kapuk, vízvételi lehetőség, ivókutak meghibásodásának, sérüléseinek, rongálásainak javítása
* az aljzatról a kutyák által kikapart gödrök feltöltése, aljzat sík felületének folyamatos biztosítása, elegyengetése, a kavicsfelület gereblyézése a futtatók területén különösen a kerítések mentén a kutyák kiszökésének elkerülése érdekében,
* hulladékgyűjtők és kutyaürülék gyűjtők rendszeres ürítése,

A rendszeresen ismétlődő karbantartási feladatok elszámolása havi átalány díjas formában történik.

2. Amennyiben a kutyafuttató mérete, aljzata anyaga megváltozik vagy olyan új anyagok, eszközök kerülnek kihelyezésre, beépítésre, amelyek a fentiektől eltérő karbantartást üzemeltetést igényelnek, a VI.4. pontban megjelölt kapcsolatóval történt egyeztetést követően a szükséges feladat elvégzése.

1. Erzsébetváros *Nonprofit* Kft. kutyafuttatók karbantartási, javítási munkáit a jelen mellékleten alapuló külön megrendelések alapján az alábbiak szerint látja el:

* Megrendelő kérésére, vagy szükség szerint saját észlelés alapján árajánlatot küld a megrendelő részére, eseti megrendelést követően végzi el a munkát
* Javítási feladatok körében utcabútorok, berendezési tárgyak, kutyajátékok, kerítések, kapuk, vízvételi lehetőség, ivókutak, meghibásodása, sérülése, rongálása tárgyában a javítás érdekében, árajánlatot készít, és eseti megrendelést követően a javítási, eltávolítási munkát elvégzi.
* A Megrendelő erre irányuló felhívására legkésőbb 3 munkanapon belül árajánlatot küld Megrendelő részére. Indokolt esetben a Vállalkozó az árajánlat benyújtására vonatkozó határidő meghosszabbítását kérheti, a határidő meghosszabbítására a Megrendelő jogosult. Az Erzsébetváros *Nonprofit* Kft. az árajánlat elfogadását követően kezdheti meg a feladatok teljesítését. Az árajánlat elfogadása (a megrendelés) e-mail útján történik.
* Vállalkozó vállalja, hogy a megrendelés alapján a megrendelést legfeljebb 5 munkanap alatt teljesíti. Indokolt esetben a Vállalkozó az árajánlatában legfeljebb 20 munkanapos teljesítési határidőt kezdeményezhet, a Megrendelő a megrendelésben nyilatkozik a meghosszabbított határidő elfogadása tárgyában.

1. **Kutyafuttatók fenntartási, üzemeltetési, karbantartási, javítási és takarítási munkáinak elvégzésével kapcsolatos feladatok finanszírozása**
   1. Felek az I.4. pontban rögzített **feladatokra fordítható díjat *2025. évtől kezdődően évi 11.800.000,-******Ft + áfa, összesen bruttó 14.986.000,- Ft, azaz tizennégymillió-kilencszáznyolcvanhatezer*  forint keretösszegben** állapítják meg. *A Felek megállapodnak, hogy a 2025. évi keretösszeg tartalmazza a 2024. évről áthúzódó 2024. december havi díjat bruttó* ***1.016.000,- Ft*** *összegben. Fentiek alapján a* ***2025. évi feladat-ellátásra fordítható keretösszeg mindösszesen bruttó 13.970.000,- Ft.*** *Az áfa mértéke és elszámolása a mindenkor hatályos adójogszabályok szerint történik.*
   2. Felek rögzítik, hogy az Erzsébetváros *Nonprofit* Kft. a **3. melléklet 1. pontjában részletezett feladatokat 800.000,-Ft + áfa, bruttó 1.016.000 Ft havi fix karbantartási átalánydíj ellenében végzi.** *Amennyiben valamelyik kutyafuttató felújítás miatt lezárásra kerül, úgy a havi karbantartási díj arányosan csökken a felújítás alatti kutyafuttatóra eső időarányos havi karbantartási díj összegével.**A havi karbantartási díj az egyes kutyafuttatók mindenkori alapterülete alapján kerül megbontásra.*
   3. A havi karbantartási átalánydíj felett az eseti javítási munkákra fordítható keretösszeg 1.400.000,-Ft + áfa. Az elvégzett javítási munkákról az Erzsébetváros *Nonprofit* Kft. a költségek felmerülését követően számol el. Az Erzsébetváros *Nonprofit* Kft. az eseti javítások esetén is teljesítésigazolás alapján jogosult számlát kiállítani. A teljesítésigazolás iránti kérelemhez az Erzsébetváros *Nonprofit* Kft. köteles mellékelni a teljesítést alátámasztó dokumentumokat (fénykép dokumentációt, valamint a felmerült költségeit igazoló dokumentumokat, különösen számla, az azt megalapozó szerződés, megrendelés).