# Iktatószám: VIII/937- /2025

ELLÁTÁSI SZERZŐDÉS

***Egységes szerkezetben az 1-11. számú módosítással***

amely létrejött egyrészről

**Budapest Főváros VII. kerület Erzsébetváros Önkormányzata**

*székhely:* 1073 Budapest, Erzsébet körút 6.,

*törzskönyvi azonosító szám:* 735704,

*adóazonosító szám:* 15735708-2-42,

*KSH statisztikai számjel:* 15735708-8411-321-01

*fizetési számlaszáma:* 10403239-00033032-00000009*,*

*képviselő:* Niedermüller Péter polgármester

– a továbbiakban, mint ***Önkormányzat*** –

másrészről a

# Küldetés Egyesület

*székhely:* 1072 Budapest, Klauzál tér 5.

*adószám:* 19661500-1-42

*nyilvántartási szám:* 01-02-0003422

*bankszámláját vezető hitelintézet neve:* K&H Bank

*bankszámlaszám:*10200830-32313521

*KSH statisztikai számjel:* 19661500949952901

*képviselő:* Rábaközi Emma, elnök

– a továbbiakban mint ***Szolgáltatást nyújtó*** –

(Az *Önkormányzat* és *Szolgáltatást nyújtó* a továbbiakban együttesen: *Felek*)

között alulírott helyen és napon az alábbi feltételekkel:

**I.**

Előzmények

*Felek Budapest Főváros VII. kerület Erzsébetváros Önkormányzatának Képviselő-testülete 100/2006. (II.24.)határozata alapján 2006. február 27-én szerződést kötöttek az Önkormányzat számára jogszabályi kötelezettség alapján kötelező feladatot jelentő fogyatékos személyek nappali ellátásának tárgyában, melyet 2008. április 30-án, 2012. április 5-én, 2014. július 28-án, 2016. március 17-én, 2016. június 14-én, 2018. szeptember 27-én, 2020. január 31. napján, Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott 363/2021. (IV.14.) határozatával 2021. április 27. napján, 2022. április 11. napján, 2023. május 04. napján, 2024. április 9. napján, valamint Budapest Főváros VII. kerület Erzsébetváros Önkormányzatának Képviselő-testülete …/2025. (IV.16.) határozatával módosítottak.*

**II.**

***1. A megállapodás tárgya***

1.1. Az Önkormányzat és a Szolgáltatást nyújtó megállapodik abban, hogy az Önkormányzat számára jogszabályi kötelezettség alapján kötelező feladatot jelentő

***Fogyatékos személyek nappali ellátása***

megszervezését, valamint működtetését a Szolgáltatást nyújtó biztosítja.

1.2. A megállapodás alapján a Szolgáltatást nyújtó vállalja, hogy az Önkormányzat és intézményei igényei alapján tájékoztatást nyújt a fogyatékos személyek nappali ellátása szolgáltatás igénybevételének lehetőségéről.

***2. A megállapodás szakmai tartalma***

2.1. A Szolgáltatást nyújtó vállalja, hogy a fogyatékos személyek nappali ellátása során a vonatkozó jogszabályi rendelkezések szerint, a feladat ellátásával kapcsolatos szakmai elvárásoknak megfelelően látja el feladatát.

2.2. [[1]](#footnote-1)A feladat szakmai tartalma tekintetében figyelemmel kell lenni az alábbi jogszabályokra:

* Magyarország – e megállapodás fennállásának hatályára vonatkozó – éves költségvetéséről szóló törvény,
* 1993. évi III. törvény a szociális igazgatásról és szociális ellátásokról (továbbiakban: Szt.),
* 1998. évi XXVI. törvény a fogyatékos személyek jogairól és esélyegyenlőségük biztosításáról,
* 2003. évi CXXV. törvény az egyenlő bánásmódról és az esélyegyenlőség előmozdításáról,
* 2011. évi CXII. törvény az információs önrendelkezési jogról és az információ-szabadságról,
* 369/2013. (X. 24.) Korm. rendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről,
* 29/1993. (II. 17.) Korm. rendelet a személyi gondoskodást nyújtó szociális ellátások térítési díjairól,
* 1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről (továbbiakban: Szakmai rendelet),
* 9/1999. (XI. 24.) SzCsM rendelet a személyes gondoskodást nyújtó szociális ellátások igénybevételéről,
* továbbá a szociális szakma követelményeire.

***3.[[2]](#footnote-2) A szolgáltatás biztosításával érintett intézmény,   
az ellátott személyek köre***

3.1. [[3]](#footnote-3)A Szolgáltatást nyújtó ellátási területe: Magyarország közigazgatási területe.

3.2. [[4]](#footnote-4)A 2. pontban meghatározott szolgáltatást a Szolgáltatást nyújtó a Küldetés Egyesület keretén belül, annak intézményében a Sérült Emberek Fejlesztő és Foglalkoztató Központja (1078 Budapest, Murányi utca 32.) telephelyein: a Küldetés Egyesület Napközi Otthon és Fejlesztő Központ 1072 Budapest, Klauzál tér 5. szám alatt; valamint a 1078 Budapest, István u. 20. szám alatt működő Értelmi Fogyatékosok Napközi Otthona látja el.

3.3. [[5]](#footnote-5)Az Önkormányzat megbízása alapján – a 2.2. pontban szereplő jogszabályi követelményeknek megfelelően – a Szolgáltatást nyújtó **fogyatékos személyek** **nappali ellátását biztosítja** **9 fő** Budapest VII. kerületi lakóhellyel rendelkező személy **részére**, aki a harmadik életévét betöltötte, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személy. Ezen szolgáltatás biztosításával – az Szt. 86.§ (2) bek. *c)* pontja alapján – az Önkormányzat kötelező feladatát látja el.

***4. A Szolgáltatást nyújtó kötelezettségei***

4.1. [[6]](#footnote-6)Jelen szerződés alapján a Szolgáltatást nyújtó által ellátott feladatok különösen:

* + a saját otthonukban, családjukban élő fogyatékkal élők számára lehetőséget biztosítani a napközbeni tartózkodásra, társas kapcsolatokra, a kulturális, szabadidős, tájékoztató, képzési, készségfejlesztési tevékenységre, gondozásra, valamint az alapvető higiéniai szükségletek biztosítására,
  + szükség szerint az egészségügyi alapellátás megszervezése, a szakellátáshoz való hozzájutás segítése,
  + igény szerint megszervezni az ellátottak napközbeni étkeztetését,
  + az ellátást igénybe vevők számára egyéni fejlesztő programokra épülő gyógypedagógiai szolgáltatások szervezése,
  + szükség szerint biztosítja a *Szakmai rendelet 77. §.* szerinti szolgáltatási elemeket: a tanácsadást, készségfejlesztést, háztartási vagy háztartást pótló segítségnyújtást, esetkezelést, felügyeletet, gondozást és közösségi fejlesztést; valamint *81. §. (5)* bekezdése szerint a gyógypedagógiai segítségnyújtás és pedagógia segítségnyújtás szolgáltatási elemeket.
  1. [[7]](#footnote-7)A Szolgáltatást nyújtó a fogyatékos személyek nappali ellátása szolgáltatás tekintetében érvényes működési engedéllyel rendelkezik. A Szolgáltatást nyújtó képviselője jelen szerződésben nyilatkozatot tesz arra vonatkozóan, hogy a fogyatékos személyek nappali ellátását nyújtó intézményre vonatkozó külön jogszabályokat és szakmai követelményeket, valamint nyilvántartási kötelezettségeket ismeri, azokat maradéktalanul betartja és betartatja.

4.3. [[8]](#footnote-8)A Szolgáltatást nyújtó, az Önkormányzat által biztosított szolgáltatáshoz való hozzájárulás összegével ***pénzügyi elszámolás*** keretében évente – tárgyévet követő év ***január 31. napjáig*** – tételesen, írásban köteles elszámolni a pénzügyi elszámolást befogadó Humánszolgáltató Iroda felé.

4.3.1. A Szolgáltatást nyújtó a pénzügyi elszámolás részeként az alábbi dokumentumokat köteles benyújtani:

* a hozzájárulás rendeltetésszerű felhasználásához kapcsolódó költségeket igazoló számviteli bizonylatokról (a továbbiakban: bizonylat) készített ***bizonylat összesítőt***, amely tartalmazza a bizonylatok, valamint a gazdasági események beazonosíthatóságához szükséges adatokat. A bizonylat összesítő a bizonylatokat sorszámozottan felsorolva legalább tartalmazza a bizonylat kiállításának dátumát, a bizonylat számát, a kibocsátó megnevezését, a gazdasági esemény megnevezését, a bruttó összeget, a pénzügyi teljesítés dátumát, valamint a bizonylat összesítő készítésének dátumát és a hivatalos képviselő aláírását.A beérkezett bizonylat összesítő alapján a Humánszolgáltató Iroda kiválasztja az ellenőrzésre benyújtandó bizonylatokat, amelyek hitelesített másolatát kell benyújtani. A kiválasztásba a bizonylatok legkevesebb 5%-át, ha a számlaösszesítőn tíz darabnál kevesebb bizonylat szerepel, azok legalább 50%-át, de legkevesebb egy darab bizonylatot kell ellenőrzésre benyújtani úgy, hogy az ellenőrzött számlák összege elérje a számlaösszesítőben szereplő érték minimum 10%-át. A Humánszolgáltató Iroda elektronikus levelet küld arról, hogy mely bizonylatokat szükséges elszámolásra benyújtani;
* a bekért ***bizonylatok***ról készült – számszaki és formai szempontból kifogástalan – a Szolgáltatást nyújtó képviseletére jogosult (továbbiakban: Képviselő) által hitelesített, az összesítő szerinti sorszámmal ellátott ***másolatokat***;
* a bekért bizonylatok pénzügyi teljesítésének igazolását. Készpénzben teljesített fizetés esetén ***kiadási pénztárbizonylat*** vagy a pénzeszközökről és azok forrásairól, valamint az azokban beállott változásokról vezetett ***könyvviteli nyilvántartás*** (időszaki pénztárjelentés, naplófőkönyv) hitelesített másolatát. Banki átutalás esetén ***bankszámlakivonat*** vagy a záró egyenleget is tartalmazó internetes számlatörténet Képviselő által hitelesített másolatát, vagy banki igazolást az átutalás teljesüléséről;
* személyi jellegű kifizetés, valamint a kétszázezer forint értékhatárt meghaladó értékű termékbeszerzés vagy szolgáltatás megrendelése esetén az erre irányuló szerződés Képviselő által hitelesített másolatát. Termékbeszerzés és szolgáltatás megrendelés esetén elfogadható az írásban elküldött és visszaigazolt megrendelés is;
* Képviselő nyilatkozatát arról, hogy az összesítőben feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött;
* Képviselő nyilatkozatát az általános forgalmi adó alanyiságáról, illetve általános forgalmi adó levonási jogosultságáról.

4.3.2. Az elszámolás részeként csak a tárgyévben felmerült kiadásokhoz kapcsolódó, a tárgyévben kiállított és az elszámolási határidőig pénzügyileg kiegyenlített bizonylatok fogadhatók el.

4.3.3. Az elszámolás részeként csak azok a számlák fogadhatóak el, amelyek a Szolgáltatást nyújtó részére kerültek kiállításra.

4.3.4. A Szolgáltatást nyújtó köteles a hozzájárulás felhasználása során az érvényes számviteli, pénzügyi, adó, közbeszerzési és egyéb gazdálkodási szabályokat, valamint az Európai Parlament és a Tanács (EU) 2016/679 Rendelet (GDPR) vonatkozó szabályait betartani.

4.3.5. Amennyiben a Szolgáltatást nyújtó a jelen ellátási szerződéssel érintett szolgáltatással kapcsolatosan ÁFA levonásra jogosult, a hozzájárulás elszámolásához csak a benyújtott számlák ÁFA nélküli összegét (nettó összegét) számolhatja el. Amennyiben a Szolgáltatást nyújtó nem jogosult ÁFA levonásra, úgy lehetősége van a számlák bruttó – azaz az ÁFA összegét is tartalmazó – összegének elszámolására.

* 1. [[9]](#footnote-9)A Szolgáltatást nyújtó évente egyszer a tárgyévben végzett szakmai tevékenységéről, munkájáról (ide értve az igénybevételi adatainak alakulásáról) írásban – papír alapon és elektronikus formában – részletes ***szakmai beszámolót*** készít Erzsébetváros Önkormányzat Képviselő-testülete, valamint a Művelődési, Kulturális és Szociális Bizottsága felé, mely beszámolót az Önkormányzat Humánszolgáltató Irodájára kell megküldeni a tárgyévet követő év ***január 31.*** napjáig.

4.5. [[10]](#footnote-10)Az Önkormányzat jogosult évente a Szolgáltatás nyújtó szerződésben foglalt tevékenységét ellenőrizni.

***5. Az Önkormányzat kötelezettségei***

5.1. Az Önkormányzat folyamatosan kapcsolatot tart a Szolgáltatást nyújtóval intézményein keresztül, szükség esetén kezdeményezi a szolgáltatás biztosítását.

5.2. [[11]](#footnote-11)Az Önkormányzat az 1. pontban meghatározott feladat ellátásához kapcsolódóan a szolgáltatáshoz való hozzájárulást fizet a Szolgáltatást nyújtó részére. Az Önkormányzat éves költségvetésében - a Szolgáltatást nyújtó előzetes javaslatát figyelembe véve - megtervezi és biztosítja a hozzájáruláshoz szükséges pénzügyi fedezetet.

5.3. [[12]](#footnote-12)Az Önkormányzat vállalja, hogy a Szolgáltatást nyújtó részére a hozzájárulás összegét évente négy egyenlő részletben, negyedévente a Szolgáltatást nyújtó K&H Banknál vezetett 10200830–32313521 számú bankszámlaszámra utalja a számla kézhezvételét követő 30 napon belül. A számla teljesítésigazolására a Humánszolgáltató Iroda vezetője jogosult.

A hozzájárulás összege megegyezik a Magyarország mindenkori költségvetéséről szóló törvényben a fogyatékos személyek nappali intézményi ellátásra meghatározott normatív támogatás fajlagos összegével a 3.3. pontban meghatározott főre számítva.

**A szolgáltatáshoz való hozzájárulás összege 2025. évtől 11.307.000.-Ft/év.**

A szolgáltatáshoz való hozzájárulás összege a következő években változatlanul 11.307.000.-Ft, módosítása a költségvetési törvény függvényében történik.

***6. A szolgáltatással kapcsolatos egyéb kérdések***

* 1. [[13]](#footnote-13)A Szolgáltatást nyújtó az ellátottak adatainak vonatkozásában az adatvédelmi jogszabályi rendelkezéseket betartja és betartatja.
  2. A Szolgáltatást nyújtó az ellátás igénybe vételének szabályaihoz kapcsolódva vállalja a vonatkozó jogszabályban meghatározott tájékoztatási és értesítési kötelezettség teljesítését, különös tekintettel az Szt. 95. § (1) bekezdésében foglaltakra.
  3. A Szolgáltatást nyújtó vállalja, hogy adatszolgáltatási kötelezettségét a jogszabályi előírásoknak megfelelően teljesíti, az előírt adatokat a valóságnak megfelelő tartalommal, megszabott határidőben és meghatározott módon, térítésmentesen szolgáltatja.
  4. [[14]](#footnote-14)A szolgáltatás biztosításával kapcsolatos panasz esetén a Szolgáltatást nyújtó köteles azt kivizsgálni, valamint írásban 15 napon belül tájékoztatni az Önkormányzat Művelődési, Kulturális és Szociális Bizottságát a panasz megalapozottságáról.
  5. [[15]](#footnote-15)Az Önkormányzat a hozzá érkezett, és a Szolgáltatást nyújtó – e szerződésben foglalt – tevékenységével összefüggésben keletkezett észrevételeket, panaszokat, azok beérkezését követő 8 napon belül – kivizsgálás és intézkedés megtételének kérésével – továbbítja a Szolgáltatást nyújtó részére.

* 1. [[16]](#footnote-16)A Szolgáltatást nyújtó, az Önkormányzattól érkezett észrevételek, panaszok tekintetében köteles az értesítés átvételétől számított 8 napon belül tájékoztatást nyújtani az érintettek, valamint az Önkormányzat részére.
  2. [[17]](#footnote-17)A Szolgáltatást nyújtó az intézményi térítési díjat a mindenkori vonatkozó jogszabályi rendelkezések maradéktalan betartásával köteles meghatározni.
  3. [[18]](#footnote-18)A Szolgáltatást nyújtó a fogyatékos személyek részére nyújtott szolgáltatásért a szolgáltatást igénybe vevőtől személyi térítési díj beszedésére jogosult. A személyi térítési díj mértékét a Szolgáltatást nyújtó vezetője állapítja meg.
  4. [[19]](#footnote-19)A személyi térítési díj vonatkozásában az Önkormányzatnak térítési kötelezettsége nem keletkezhet.
  5. [[20]](#footnote-20)Felek rögzítik, hogy jelen szerződéssel összefüggésben a személyi térítési díj csökkentése és elengedése a Szolgáltatást nyújtó vezetőjének hatásköre, melyre tekintettel a mindenkori vonatkozó jogszabályok betartásával köteles eljárni.

***7. [[21]](#footnote-21)A szerződés hatálya, a felmondás esetei, a szerződés módosítása***

* 1. [[22]](#footnote-22)Felek megállapodnak abban, hogy jelen szerződést **határozatlan időre** kötik, mely 2006. július 1. napjától hatályos, azzal, hogy a hatályos jogszabályok előírásait tartalmazó és a szerződés módosításaival egységes szerkezetbe foglalt, kiegészített ellátási szerződés hatályba lépésének dátuma megegyezik a **szerződés aláírásának dátumával**.

7.2. [[23]](#footnote-23)Jelen szerződést Szerződő Felek 3 hónapos felmondási határidővel indoklás nélkül – ***rendes felmondás***sal – felmondhatják. A szerződés felmondását írásban kell kezdeményezni.

7.3. [[24]](#footnote-24)A Szolgáltatást nyújtó köteles a 7.2. pontban meghatározott felmondás esetén is szolgáltatását a felmondási határidő utolsó napjáig változatlan tartalommal és feltételek mellett biztosítani.

7.4. [[25]](#footnote-25)***Rendkívüli felmondás***nak akkor van helye, ha valamelyik fél súlyosan felróható magatartása jogszabálysértésben, vagy nyilvánvaló szakmai hiányosságok alapján való feladatellátásban nyilvánul meg, továbbá, ha nem teljesítik a felek az e szerződésben meghatározott kötelezettségeiket.

7.5. [[26]](#footnote-26)A Felek rendkívüli felmondásra okot adó körülményként értékelik a 7.4. pontban meghatározottakon felül a Felek érdekkörében bekövetkezett, a szolgáltatás további nyújtását vagy igénybevételét lehetetlenné tevő körülményeket (pl. jogutód nélküli megszűnés, működési engedély visszavonása, költségvetési akadályok, financiális problémák, stb.), valamint az ún. vis major eseteket (pl. természeti csapás, tűzvész stb.) is.

7.6. [[27]](#footnote-27)Az Önkormányzat kötelezettséget vállal arra, hogy szerződésszegés esetén az ellátottakról maga gondoskodik a felmondási idő lejárta után.

7.7. [[28]](#footnote-28)Ha a szerződésszegés a 7.4. pont alatt meghatározott magatartásokkal valósul meg, a felek kölcsönösen kártérítési kötelezettséggel tartoznak a kiesett szolgáltatás időtartamára.

7.8. [[29]](#footnote-29)A 7.4. pontban foglaltak esetén bármely Fél általi kötelezettségszegés tudomásra jutásától számított 15 napon belül a Felek kötelesek egymással egyeztetni a kötelezettségszegés megszüntetése érdekében.

7.9. [[30]](#footnote-30)Amennyiben a 7.8. pontban meghatározott egyeztetés 8 napon belül nem vezet eredményre, a kötelezettségszegő Fél irányába a másik Fél 30 napos felmondási idővel írásban a szerződést felmondhatja.

7.10. [[31]](#footnote-31)Jelen szerződést a Felek ***közös megegyezéssel*** bármikor - kizárólag írásban - módosíthatják, azonban a módosítás nem eredményezheti sem a szolgáltatás színvonalának, sem az ellátottak jogainak csorbítását.

7.11. [[32]](#footnote-32)A Szolgáltatást nyújtó kijelenti, hogy

1. [[33]](#footnote-33)megfelel a rendezett munkaügyi kapcsolatok követelményeinek a foglalkoztatás-felügyeleti hatóság tevékenységéről szóló 115/2021. (III. 10.) Korm. rendelet (20. §) alapján;
2. amennyiben irányadó reá, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és
3. a nemzeti vagyonról szóló 2011. évi CXCVI. törvény 3.§ (1) bekezdésének 1. pontja szerinti átlátható szervezetnek minősül.

[[34]](#footnote-34)A szerződés által nem szabályozott kérdésekre a Polgári Törvénykönyv szerződésekre vonatkozó általános rendelkezései vonatkoznak. A felek kölcsönösen megállapodnak abban, hogy törekszenek a vitás kérdések tárgyalásos úton történő rendezésére. Jogvita esetére a szerződő felek a Polgári Perrendtartásról szóló 2016. évi CXXX. törvényben körülírt hatáskörrel és illetékességgel rendelkező bíróságot kötik ki.

Jelen szerződést Felek kölcsönös elolvasás és értelmezés után, mint akaratukkal mindenben megegyezőt, jóváhagyólag írták alá.

Jelen megállapodás 4 egymással szó szerint megegyező, eredeti példányban készült, melyből 2 példány az Önkormányzatot, 2 példány a Szolgáltatás nyújtó szervezetet illet meg.

Budapest, 2025. …………………….. Budapest, 2025. ……………………..

……………………………………… ……………………………………

**Budapest Főváros VII. kerület Küldetés Egyesület**

**Erzsébetváros Önkormányzata** Képviseli: **Rábaközi Emma**

Képviseli: **Niedermüller Péter** elnök

polgármester

Jogilag ellenőrizte:

……………………………………

**Tóth János**

jegyző

Pénzügyi ellenjegyző:

……………………………………

**Nemes Erzsébet**

gazdasági vezető

1. Módosult az 1.,4., 6. és 7. sz. módosítás alapján [↑](#footnote-ref-1)
2. Módosult a 6. és 7. sz. módosítás alapján [↑](#footnote-ref-2)
3. Módosult a 6. és 7. sz. módosítás alapján [↑](#footnote-ref-3)
4. Módosult az 1., 6. és 11. sz. módosítás alapján [↑](#footnote-ref-4)
5. Módosult a 6., 7. és 11. sz. módosítás alapján [↑](#footnote-ref-5)
6. Módosult a 6. és 7. sz. módosítás alapján [↑](#footnote-ref-6)
7. Módosult a 6. és 7. sz. módosítás alapján [↑](#footnote-ref-7)
8. Módosult a 6. és 7. sz. módosítás, valamint kiegészült a 7. sz. módosítás alapján [↑](#footnote-ref-8)
9. Módosult az 1., 6. és 7. sz. módosítás alapján [↑](#footnote-ref-9)
10. Kiegészült a 6. sz. módosítás alapján [↑](#footnote-ref-10)
11. Módosult a 7. sz. módosítás alapján [↑](#footnote-ref-11)
12. Módosult az 1-11. sz. módosítás alapján [↑](#footnote-ref-12)
13. Módosult a 6. sz. módosítás alapján [↑](#footnote-ref-13)
14. Módosult az 1. sz. módosítás alapján [↑](#footnote-ref-14)
15. Kiegészült a 7. sz. módosítás alapján [↑](#footnote-ref-15)
16. Kiegészült a 7. sz. módosítás alapján [↑](#footnote-ref-16)
17. Kiegészült a 7. sz. módosítás alapján [↑](#footnote-ref-17)
18. Kiegészült a 7. sz. módosítás alapján [↑](#footnote-ref-18)
19. Kiegészült a 7. sz. módosítás alapján [↑](#footnote-ref-19)
20. Kiegészült a 7. sz. módosítás alapján [↑](#footnote-ref-20)
21. Módosult a 7. sz. módosítás alapján [↑](#footnote-ref-21)
22. Módosult a 6. és 7. sz. módosítás alapján [↑](#footnote-ref-22)
23. Módosult a 7. sz. módosítás alapján [↑](#footnote-ref-23)
24. Módosult a 7. sz. módosítás alapján [↑](#footnote-ref-24)
25. Módosult a 7. sz. módosítás alapján [↑](#footnote-ref-25)
26. Módosult a 7. sz. módosítás alapján [↑](#footnote-ref-26)
27. Módosult a 7. sz. módosítás alapján [↑](#footnote-ref-27)
28. Kiegészült a 7. sz. módosítás alapján [↑](#footnote-ref-28)
29. Kiegészült a 7. sz. módosítás alapján [↑](#footnote-ref-29)
30. Kiegészült a 7. sz. módosítás alapján [↑](#footnote-ref-30)
31. Kiegészült a 7. sz. módosítás alapján [↑](#footnote-ref-31)
32. Kiegészült a 7. sz. módosítás alapján [↑](#footnote-ref-32)
33. Módosult a 8. sz. módosítás alapján [↑](#footnote-ref-33)
34. Módosult a 6. sz. módosítás alapján [↑](#footnote-ref-34)