**4. melléklet: FALFIRKÁK, GAFFITIK, HIRDETMÉNYEK ELTÁVOLÍTÁSA**

1. Az Erzsébetváros *Nonprofit* Kft*.*külön megrendelések alapján a Megrendelő részére különösen az alábbi feladatokat látja el:

* a Megrendelő által jelzett falfirkák, egyéb firkák, plakátok, hirdetmények helyszínelése, javasolt technológia meghatározása és rögzítése, árajánlat és javasolt technológia leírás küldése a Városüzemeltetési Iroda részére,
* megrendelés esetén a falfirka, egyéb firka plakát, hirdetmény eltávolítása, fénykép dokumentáció megküldése,
* a munkavégzés során keletkező hulladék, vonatkozó előírásoknak megfelelő összegyűjtése, és elszállítása,
* lemosott vagy felhordott vegyi anyagok közüzemi csatornarendszerbe kerülésének megakadályozása
* átfestés esetén a szennyezett felület eredeti színének bemérése és azzal megegyező színkódú festék alkalmazása,
* amennyiben a munkavégzés helye, technológiája vagy egyéb körülmény balesetvédelmi szempontból azt szükségessé teszi, a munkaterület elkerítése, elzárása, előírt figyelmeztető jelzések elhelyezése.

1. Az Erzsébetváro*s Nonprofit* Kft*.*a Megrendelő erre irányuló felhívására, vagy szükség szerint saját észlelése alapján jelen melléklet 1. pontjában rögzített munkák vonatkozásában legkésőbb 3 munkanapon belül árajánlatot kér be és megkezdi a falfirkák eltávolítását. A nem Önkormányzati tulajdonban levő objektum felületéről történő firka eltávolítás esetében árajánlatot és technológiai leírást küld Megrendelő részére. Indokolt esetben a Vállalkozó az árajánlat benyújtására vonatkozó határidő meghosszabbítását kérheti, a határidő meghosszabbítását Megrendelő megrendelésre jogosult kapcsolattartója teheti meg. Az Erzsébetváros *Nonprofit* Kft. a nem Önkormányzati tulajdonban levő objektum felületéről történő firka eltávolítás esetében csak az árajánlatának Megrendelő általi elfogadását követően kezdheti meg a feladatok teljesítését. Az árajánlat tételre felhívás, az árajánlat megtétele, végül az árajánlat elfogadása (a megrendelés) e-mail útján is történhet.
2. *Erzsébetváros Nonprofit* Kft. vállalja, hogy firka eltávolítást legfeljebb 5 munkanap alatt teljesíti, indokolt esetben az Erzsébetváros *Nonprofit* Kft*.* az árajánlatában legfeljebb 20 munkanapos teljesítési határidőt kezdeményezhet. A Megrendelő képviselője a megrendelésben nyilatkozik a meghosszabbított határidő elfogadása tárgyában.
3. **Falfirkák, graffitik, plakátok, hirdetmények eltávolításával kapcsolatos feladatok finanszírozása**
   1. Felek rögzítik, hogy *2025. évtől kezdődően* **a szerződés jelen mellékletében részletezett munkákra (falfirkák, graffiti, plakátok, hirdetmények eltávolítása) fordítható *éves* keretösszeg: *8.000.000,-* Ft + áfa, összesen bruttó *10.160.000*,- Ft, azaz *tízmillió-egyszázhatvanezer* forint.**

4.2. Az Erzsébetváros *Nonprofit* Kft. eredményes teljesítést követően jogosult számlát kiállítani. A teljesítésigazolás iránti kérelemhez az Erzsébetváros *Nonprofit* Kft. köteles mellékelni a teljesítést alátámasztó fénykép dokumentációt, valamint a felmerült költségeit igazoló dokumentumokat (így különösen: számla, azt megalapozó szerződés, megrendelés).