6. melléklet

**KÖZUTAK ÉS JÁRDÁK ÚTBURKOLATÁNAK FENNTARTÁSI ÉS JAVÍTÁSI MUNKÁLATAI**

1. Megrendelő az Önkormányzat kezelésében lévő közutak és járdák útburkolatának fenntartási és javítási munkálatait e-mailben küldött írásbeli megrendelésében fontossági sorrendet megjelölve egyedileg rendeli meg az elvégzendő munkák és azok helyszínének megjelölésével.

2. Az Erzsébetváros *Nonprofit* Kft. a felsorolt munkákból az elsőt a kézhezvételtől számított 10 napon belül köteles megkezdeni. A munkák ütemezésében az Erzsébetváros *Nonprofit* Kft. és a Megrendelő az írásbeli megrendelést követő 72 órán belül e-mailben megállapodnak. A teljesítési határidőre a munkák ismeretében az Erzsébetváros *Nonprofit* Kft. e-mail útján tesz javaslatot. A megrendelés átvételétől a teljesítési igazolás kiadásáig a munkaterület az Erzsébetváros *Nonprofit* Kft. részére átadásra kerül.

3. A munkavégzés ideje alatt az Erzsébetváros *Nonprofit* Kft. gondoskodik a forgalomtechnikai előírások, szabályok betartásáról. Az átadott munkaterületen a munkavégzésből adódó kárveszélyviselés az Erzsébetváros *Nonprofit* Kft. terheli. A kivitelezést követően az Erzsébetváros *Nonprofit* Kft. a Megrendelő részére a munkaterületet – rendeltetésszerű, használatra kész állapotban – átadja.

1. **Közutak és járdák útburkolatának fenntartási és javítási munkálatainak elvégzésével kapcsolatos feladatok finanszírozása**
   1. Jelen szerződés alapján *2025. évtől kezdődően* az **I.7. pontban részletezett munkákra rendelkezésre álló *éves* keretösszeg *23.255.118*,- Ft + áfa, összesen bruttó *29.534.000,-* Ft, azaz *huszonkilencmillió-ötszázharmincnégyezer* forint.**
   2. Az I.7. pontban részletezett munkákra vonatkozó egységárakat jelen Szerződés 6./a melléklete tartalmazza, az Erzsébetváros *Nonprofit* Kft. ajánlatának megfelelően. A 6./a mellékletben rögzített egységárak fix árak, amelyek magukban foglalják a munkafolyamatok, elvégzett munkák teljes körű költségeit, az időszaki piaci árváltozás költséghatásait, valamint a műszaki szükségszerűségből felmerülő esetleges többletmunkák költségeit is Ptk. 6:245. § (1) bekezdés második mondatában foglalt esetet továbbá a jelen szerződésben megjelölt, I. osztályú minőségű munkákra és építőanyagokra vonatkoznak. Amennyiben a 6./a mellékletben nem szereplő munka elvégzése válik szükségessé, annak elvégzésére akkor kerülhet sor, ha az Erzsébetváros *Nonprofit* Kft. által írásban (e-mail) adott egyedi ajánlatot a Megrendelő teljesítésigazolásra jogosult képviselője elfogadja. Egyedi ajánlat esetén a beszerzési szabályzat szerinti, a feladatra legjobb ajánlatot tevő óradíja a rezsióra a kalkuláció alapja.
   3. Az elszámolás alapja a munka végzése során a Vállalkozó által az építőipari kivitelezési tevékenységről vezetett Munkalapon rögzített, ténylegesen elvégzett, megjavított felületek nagysága. Az Erzsébetváros *Nonprofit* Kft. jogosult az elvégzett munkákról havi teljesítéssel minden hónapban számlát kiállítani, melynek alapja a Megrendelő részéről kijelölt személy által a Munkalapokon és a Teljesítésigazoláson aláírással elismert teljesítés.